Jong man met reusevonds dagga betrapDie dwelms waarop daar beslag gelê is. Foto: Verskaf. Dagga van derduisende rande is Maandagoggend in ŉ niksvermoedende man se huis in Postmasburg aangetref. Kapt. Sergio Kock, woordvoerder van die polisie, het gesê die eenheid vir sigbare polisiëring in Postmasburg het inligting oor dwelms by ŉ huis in Newton opgevolg. “Die polisie het toegeslaan op die niksvermoedende man (24) en ŉ swart sak met saamgeperste dagga binne die huis aangetref. Dié 66 rolle dagga het ŉ beraamde straatwaarde van R130 000,” het Kock gesê. Die man sal sodra hy aangekla is in die Postmasburg-landdroshof verskyn.